ඉදිරි පළාත් සභා මැතිවරණයේදී බුලත් කොළය ලකුණට ඡන්දය ලබා දී එක්සත් ජනතා නිදහස් සන්ධානය ජයග්‍රහණය කරවීම රට සංවර්ධනය කරමින් පවතින වර්තමාන රජයට ශක්තියක් වෙන බව ජලසම්පාදන හා ජලාපවාහන ඇමැති දිනේෂ් ගුණවර්ධන මහතා පැවැසීය.ඒ මහතා එසේ සඳහන් කෙළේ පසුගියදා මස්කෙළිය මැතිවරණ බල ප්‍රදේශයට අයත් අඹගමුවේදී පැවැති මධ්‍යම පළාත් සභා මැතිවරණ රැලියකදීය.නුවරඑළිය දිස්ත්‍රික් එ. ජ. නි. ස. අපේක්‍ෂක හෙළප්‍රිය දර්ශන නන්දරාජා මහතාට ආධාර පිණිස එම ජන රැලිය පැවැත්විණි.ඇමැතිවරයා මෙසේ ද කීය.රජය මඟින් පළාත් සභා සඳහා රුපියල් කෝටි ගණන් මුදල් ලබා දෙනවා.